钦定古今图书集成/明伦汇编/官常典/第354卷 > 陈壮
## 钦定古今图书集成/明伦汇编/官常典/第354卷 > 陈壮

按《明外史》本传：“壮字直夫，其先浙江山阴人。祖坐事
谪戍交阯，后调京卫，遂家焉。壮举天顺永进士，授南
京御史。编修章懋等建言得罪，抗疏救之。帝遣中官
采花木，复疏谏尚书陈翌，请以马豆代百官俸。壮言
饲马之物不可养士大夫，事乃寝。壮家素窭，常禄外
一无所取。父母殁，庐墓侧，居丧循古礼。历江西佥事”，
致仕归，家居十馀年。弘治中，以尚书张悦荐，起官福
建。居二年，又乞致仕。时倪岳为吏部，素贤之，擢河南
副使。岁荒赈饥，民怀其惠。佥都御史林俊谢病，举以
自代。未及迁，而壮又乞致仕。巡抚孙需奏留之。又二
年，竟致仕去。